**О Б Щ И Н С К И С Ъ В Е Т - Н И К О П О Л**

-------------------------------------------------------------------------------------------------

**П Р О Т О К О Л**

**№ 62**

Днес **26.06.2019г**. /сряда/ от 10.00 часа в заседателната зала на Община Никопол се проведе **шестдесет и второто** заседание на Общински Съвет – Никопол.

На заседанието присъстват: общинските съветници, Кмета на Община Никопол – д-р Валерий Желязков, кметове на населени места от общината.

Заседанието се председателства от Красимир Халов – Председател на ОбС – Никопол, протоколчик – Христина Миланова- главен специалист в ОбС – Никопол.

Красимир Халов: Уважаеми общински съветници, уважаеми г-н Желязков, на основание чл.23, ал.4, т.1 от ЗМСМА, откривам днешното **шестдесет и второ**  заседание на Общински съвет – Никопол.

Имаме кворум, от 17 общински съветника в залата присъстват 12 общински съветника, отсъстват по уважителни причини с подадени уведомления до Председателя на ОбС – Илияс Усув, Кирил Кирилов, Веселин Недков и Майдън Сакаджиев, Кр.Гатев ще закъснее.

Колеги, материалите са Ви раздадени с проекта за дневен ред, разгледани са на заседания на Постоянни комисии и са взети становища по тях, имате ли предложения, допълнения и съображения по така представеният Ви проект за дневен ред?

В деловодството на Общински съвет е постъпила допълнителна докладна записка с вх.№130/25.06.2019г., 24 часа преди заседание. Запознати сте на заседание на Постоянни комисии с тази докладна записка, специалистите от ОбА разясниха най-подробно за какво става дума, и защо ще закъснеят с внасянето на докладната, изчакваха допълнителни разпоредби от МТСП.

Гласуваме за влизане в дневния ред на днешното заседание на докладна записка с вх.№130 от 25.06.2019г., моля гласувайте.

ГЛАСУВАЛИ – 12 СЪВЕТНИКА

„ЗА“ – 12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Колеги, докладната влиза в дневния ред на днешното заседание , като т.9 от същия.

Гласуваме целия дневен ред с направеното допълнение от една точка, девета, т.9 става т.10 от дневния ред.

ГЛАСУВАЛИ – 12 СЪВЕТНИКА

„ЗА“ – 12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ОБЩИНСКИ СЪВЕТ – НИКОПОЛ ПРИЕ СЛЕДНИЯ**

**ДНЕВЕН РЕД:**

**1**.Докладна записка **относно:** Утвърждаване на План- график за работата на Общински съвет-Никопол, мандат 2015 г. – 2019 г. за III-то тримесечие на 2019 г..

Вносител: Председател ОбС

**2**.Докладна записка **относно:** Избор на временна комисия за изготвяне на предложения за съдебни заседатели за Окръжен съд – Плевен и Районен съд – Никопол.

Вносител: Председател ОбС

**3**.Докладна записка **относно:** Отдаване под наем на свободни недвижими имоти, публична общинска собственост.

Вносител: Кмет на общината

**4**.Докладна записка **относно:** Отдаване под наем на свободни недвижими имоти, частна общинска собственост.

Вносител: Кмет на общината

**5.**Докладна записка **относно**: Възлагане изготвяне на пазарна оценка и разпореждане с имот частна общинска собственост чрез продажба, представляващ: застроен УПИ IX-458 в стр.кв.31 по регулационния план на с.Муселиево с площ на имота 2 500 кв.м., заедно с построената в него едноетажна масивна сграда със застроена площ 120 кв.м. .

Вносител: Кмет на общината

**6**.Докладна записка **относно**: Приемане на Отчета за касовото изпълнение на бюджета, на сметките за средства от Европейския съюз и на сметките за чужди средства към 31.12.2018г. на Община Никопол, по натурални и стойностни показатели.

Вносител: Кмет на общината

**7**.Докладна записка **относно:** Актуализация на бюджета на Община Никопол за 2019 година.

Вносител: Кмет на общината

**8**.Докладна записка **относно:** Даване на съгласие от Общински съвет-Никопол за стартиране на процедура за обществено обсъждане от местната общност за поемане на **дългосрочен дълг** от Община Никопол, по Закона за общинския дълг, **подлежащ на финансиране от „Фонд за органите на местното самоуправление в България-ФЛАГ” ЕАД, за рефинансиране на съществуващ дълг, чрез обединяване на дългосрочни кредити, по договори за кредит №794/28.08.2015 г. и №1033/30.11.2018 г., за рефинансиране и съфинансиране на разходи по проектите по договори за кредит № 930 и 931 от 29.11.2017 г. и за рефинансиране и съфинансиране на разходи по проектите по договори за кредит №1057 и №1058 от 13.03.2019 г. , представляващи разходи за сметка на бюджета на Община Никопол.**

Вносител: Кмет на общината

**9**.Докладна записка **относно:** Възлагане на задължение за обществена услуга – патронажна грижа, предоставяна по проект BG05M9OP001–2.040-0063„Патронажна грижа в община Никопол“ по процедура чрез директно предоставяне на безвъзмездна финансова помощ BG05M9OP001–2.040 „Патронажна грижа за възрастни хора и лица с увреждания – Компонент 2”, по Оперативна програма „Развитие на човешките ресурси” 2014-2020.

Вносител: Кмет на общината

**10.**Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Дебат не се състоя.

Кр.Халов: Колеги, гласуваме проекта за дневен ред */ чете проекта за дневен ред/.*

На основание чл.21, ал.1, т.23 от ЗМСМА, във връзка с чл.65, ал.2 Правилника за организацията и дейността на Общинския съвет-Никопол, неговите комисии и взаимодействието му с Общинската администрация за периода 2015 г.-2019 г., Общински съвет- Никопол прие следното

**Р Е Ш Е Н И Е**

**№460/26.06.2019г.**

1.Утвърждава План-график за работата на Общински съвет-Никопол, мандат 2015- 2019 г. за III-то тримесечие на 2019 г., съгласно Приложение № 1.

ГЛАСУВАЛИ – 12 СЪВЕТНИКА

„ЗА“ – 12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПРИЛОЖЕНИЕ № 1**

**Приет с Решение № 460/ 26.06.2019г.**

**на Общински съвет-Никопол**

**Утвърдил:**

**КРАСИМИР ХАЛОВ- Председател на**

**Общински съвет- Никопол**

**ПЛАН- ГРАФИК**

**ЗА РАБОТАТА НА ОБЩИНСКИ СЪВЕТ-НИКОПОЛ ЗА МАНДАТ 2015 г.-2019 г.**

**ЗА III-то ТРИМЕСЕЧИЕ НА 2019 г..**

|  |  |  |  |
| --- | --- | --- | --- |
| **МЕСЕЦ/ ДЕЙНОСТ ОбС-НИКОПОЛ** | **Месец юли**  **2019 г.** | **месец август**  **2019 г.** | **месец септември**  **2019 г.** |
| **ПРЕДСЕДАТЕЛСКИ СЪВЕТ** | 15.07.2019г. | 16.08.2019г. | 12.09.2019г. |
| **ЗАСЕДАНИЯ НА ПОСТОЯННИТЕ КОМИСИИ КЪМ ОБЩИНСКИ СЪВЕТ НИКОПОЛ** | 22.07.2019г. | 23.08.2019г. | 19.09.2019г. |
| **СЕСИЯ НА ОБЩИНСКИ СЪВЕТ НИКОПОЛ** | 29.07.2019г. | 30.08.2019г. | 26.09.2019г. |

**ЗАБЕЛЕЖКА**: План-графика за работата на Общински съвет- Никопол има отворен характер и търпи изменения;

За спазване на сроковете, приети в Правилника на Общински съвет-Никопол, мандат 2015-2019, свързани със

законосъобразната и правилна работа на Общински съвет-Никопол и неговите комисии и органи, е

необходимо **вносителите да представят своите материали в деловодството на Общински съвет- Никопол**

**НЕ ПО-КЪСНО ОТ 10-ТО ЧИСЛО НА ТЕКУЩИЯ МЕСЕЦ**, с изкл. на случаите описани в чл.69 от

Правилника.

**ПО ВТОРА ТОЧКА ОТ ДНЕВНИЯ РЕД**

Отношение взеха:

М.Георгиева-зам.председател ОбС: Г-н Председател, предлагам да прочетете от докладната записка, условията на които трябва да отговарят кандидатите за съдебни заседатели на глас, за да чуят тези наши съграждани, които гледат сесията.

Кр.Халов: Искам да кажа, че процедурата за набиране на кандидати за съдебни заседатели е стартирала, и на сайта на общината има обява, и там е посочено на какви условия трябва да отговарят, и какви документи трябва да представят кандидатите за съдебни заседатели.

*/чете на глас от докладната записка, условията на които трябва да отговарят кандидатите за съдебни заседатели*./

Колеги, гласуваме проекта за решение */чете проекта за решение/.*

На основание чл.21, ал.1, т.23, чл.48, ал.1 и чл.50 от ЗМСМА, във връзка с чл.48, чл.63, ал.1,2,3 и 4 и чл.50 от Правилника за организацията и дейността на Общинския съвет-Никопол, неговите комисии и взаимодействието му с Общинската администрация за периода 2015 г.-2019 г., Общински съвет- Никопол прие следното

**Р Е Ш Е Н И Е**

**№461/26.06.2019г.**

**1**.Общински съвет – Никопол избира временна комисия за изготвяне на предложения за лицата, кандидати за съдебни заседатели за Окръжен съд – Плевен и Районен съд – Никопол в състав:

Председател – Красимир Халов

Членове: -Надка Божинова

-Мария Георгиева

-Ахмед Ахмедов

-Емил Бебенов

**2.**Определя срок за представяне на писмени предложения за кандидати за съдебни заседатели с приложените към тях документи описани по-горе в докладната записка в срок до **15.07.2019г**.включително.

**3**.Задължава председателя на Временната комисия на заседание на Общински съвет, да докладва направените предложения.

ГЛАСУВАЛИ – 12 СЪВЕТНИКА

„ЗА“ – 12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ТРЕТА ТОЧКА ОТ ДНЕВНИЯ РЕД**

Дебат не се състоя.

Кр.Халов: Аз няма да участвам в гласуването, конфликт на интереси.

Колеги, гласуваме проекта за решение */чете проекта за решение/.*

На основание чл.21, ал.1, т.8 от ЗМСМА, чл.8, ал.9 и чл.14, ал.7 от ЗОС, чл.19 от Наредбата №6 за реда за придобиване, управление и разпореждане с общинско имущество в Община Никопол и Решение № 413 от 30.01.2019 год., Общински съвет – Никопол прие следното

**Р Е Ш Е Н И Е**

**№462/26.06.2019г.**

**1**.Общински съвет – Никопол дава съгласие да се включат в Програмата за управление и разпореждане с имоти общинска собственост за 2019 година, приета с Решение № 413/30.01.2019 год. в раздел II „Описание на имотите, които общината има намерение да предложи за предоставяне под наем, за продажба и за учредяване на ограничени и вещни права”, в т.2 „Отдаване под наем, чрез публичен търг или публично оповестен конкурс” в позиция 5, следните имоти публична общинска собственост:

* Терен с площ от 15.00 кв.м, находящ се в поземлен имот с идентификатор № 51723.500.1295 по кадастрална карта одобрена със Заповед № РД-18-75 от 28.12.2006 год. на ИД на АГКК.
* Терен с площ от 28.50 кв.м, находящ се в поземлен имот с идентификатор № 51723.500.1182 по кадастрална карта одобрена със Заповед № РД-18-75 от 28.12.2006 год. на ИД на АГКК.
* Терен с площ от 16.80 кв.м, находящ се в поземлен имот с идентификатор № 51723.500.1170 по кадастрална карта одобрена със Заповед № РД-18-75 от 28.12.2006 год. на ИД на АГКК, с АОС № 4512/16.06.2016 год.
* Терен с площ от 1.00 кв.м, находящ се в поземлен имот с идентификатор № 51723.500.1133 по кадастрална карта одобрена със Заповед № РД-18-75 от 28.12.2006 год. на ИД на АГКК.

**2.**Общински съвет – Никопол дава съгласие да се проведе публичен търг с явно наддаване за отдаване под наем на следните имоти:

* Терен с площ от 15.00 кв.м., находящ се в поземлен имот с идентификатор № 51723.500.1295 по кадастрална карта одобрена със Заповед № РД-18-75 от 28.12.2006 год. на ИД на АГКК.
* Терен с площ от 28.50 кв.м., находящ се в поземлен имот с идентификатор № 51723.500.1182 по кадастрална карта одобрена със Заповед № РД-18-75 от 28.12.2006 год. на ИД на АГКК.
* Терен с площ от 16.80 кв.м., находящ се в поземлен имот с идентификатор № 51723.500.1170 по кадастрална карта одобрена със Заповед № РД-18-75 от 28.12.2006 год. на ИД на АГКК, с АОС № 129/1998 год.
* Терен с площ от 1.00 кв.м., находящ се в поземлен имот с идентификатор № 51723.500.1133 по кадастрална карта одобрена със Заповед № РД-18-75 от 28.12.2006 год. на ИД на АГКК.

2.1 Определя срок за отдаване под наем – 5 години.

2.2 Определя начална тръжна цена съгласно Наредба за начални цени за отдаване под наем на общински имоти и терени със стопанско и административно предназначение в община Никопол.

**3**.Общински съвет - Никопол оправомощава Кмета на Община Никопол да извърши всички правни и фактически действия по настоящото решение.

ГЛАСУВАЛИ – 12 СЪВЕТНИКА

„ЗА“ – 10 СЪВЕТНИКА /Ахмедов, Османов, Георгиев, Бебенов, Павлов, Халов, Георгиева, Божинова, Асенова, Ангелов, Андреев/

„ПРОТИВ“ – НЯМА

„ВЪЗДЪРЖАЛИ СЕ“ – 1 СЪВЕТНИК /А.Юсеинов/

**ПО ЧЕТВЪРТА ТОЧКА ОТ ДНЕВНИЯ РЕД**

Отношение взеха:

А.Ахмедов-общински съветник: Имам въпрос към вносителя, защо е нужно взимането на решение от ОбС по тази докладна, това според мен е излишно, кмета има тези правомощия, за имоти частна общинска собственост, така само се губи време и се забавят нещата. Кмета има право, това не е грешно, но не е необходимо.

Кр.Халов: Колеги, гласуваме проекта за решение */чете проекта за решение/.*

На основание чл.21, ал.1, т.8 от ЗМСМА, чл.8, ал.9 и чл.14, ал.1 и ал.2 от ЗОС, чл.21 от Наредба №6 за реда за придобиване, управление и разпореждане с общинско имущество в Община Никопол и Решение № 413 от 30.01.2019 год., Общински съвет – Никопол прие следното

**Р Е Ш Е Н И Е**

**№463/26.06.2019г.**

**1**.Общински съвет – Никопол дава съгласие да се включат в Програмата за управление и разпореждане с имоти общинска собственост за 2019 година, приета с Решение № 413/30.01.2019 год. в раздел II „Описание на имотите, които общината има намерение да предложи за предоставяне под наем, за продажба и за учредяване на ограничени и вещни права”, в т.2 „Отдаване под наем, чрез публичен търг или публично оповестен конкурс”, в позиция 4, следните имоти частна общинска собственост:

* Самостоятелен обект, състоящ се от две помещения, находящи се в едноетажна масивна сграда „Автоспирка“ с обща площ от 31,20 кв.м2, находящи се в УПИ VII н стр.кв. 29 по регулационния план на с.Санадиново, частна общинска собственост по АОС № 163/05.05.1999 год.
* Самостоятелен обект с площ от 48.88 кв.м., находящ се в ПИ 390, в стр.кв. 1 по регулационния план на с. Санадиново, частна общинска собственост по АОС № 4511/07.06.2016 год.
* Свободни дворни места в с.Санадиново, представляващи УПИ VI в стр.кв 6, частна общинска собственост по АОС, УПИ X в стр.кв 6, частна общинска собственост по АОС, УПИ XI в стр.кв 6, частна общинска собственост по АОС, УПИ XII в стр.кв 6, частна общинска собственост по АОС, УПИ XIII в стр.кв 6, частна общинска собственост по АОС
* Помещения с площ от 15.36 кв.м. и 15.08 кв.м., находящи се на първия етаж от двуетажна масивна сграда „Здравна служба“, находяща се в с.Новачене, Община Никопол, построена в УПИ XXV в стр.кв.59, актуван с АОС № 1025/12.04.2007 год.

**2**.Общински съвет – Никопол дава съгласие да се проведе публичен търг с явно наддаване за отдаване под наем на следните имоти:

* Самостоятелен обект, състоящ се от две помещения, находящи се в едноетажна масивна сграда „Автоспирка“ с обща площ от 31,20 кв.м2, находящи се в УПИ VII н стр.кв. 29 по регулационния план на с.Санадиново, частна общинска собственост по АОС № 163/05.05.1999г.
* Самостоятелен обект с площ от 48.88 кв.м., находящ се в ПИ 390, в стр.кв. 1 по регулационния план на с. Санадиново, частна общинска собственост по АОС № 4511/07.06.2016 год.
* Свободни дворни места в с.Санадиново, представляващи УПИ VI в стр.кв 6, частна общинска собственост по АОС, УПИ X в стр.кв 6, частна общинска собственост по АОС, УПИ XI в стр.кв 6, частна общинска собственост по АОС, УПИ XII в стр.кв 6, частна общинска собственост по АОС, УПИ XIII в стр.кв 6, частна общинска собственост по АОС
* Помещения с площ от 15.36 кв.м. и 15.08 кв.м., находящи се на първия етаж от двуетажна масивна сграда „Здравна служба“, находяща се в с.Новачене, Община Никопол, построена в УПИ XXV в стр.кв.59, актуван с АОС № 1025/12.04.2007 год.

**2.1** Определя срок за отдаване под наем – 5 години.

**2.2** Определя начална тръжна цена съгласно Наредба за начални цени за отдаване под наем на общински обекти и терени със стопанско и административно предназначение в община Никопол

**3**.Общински съвет - Никопол оправомощава Кмета на Община Никопол да извърши всички правни и фактически действия по настоящото решение.

ГЛАСУВАЛИ – 12 СЪВЕТНИКА

„ЗА“ – 11 СЪВЕТНИКА /Ахмедов, Османов, Георгиев, Бебенов, Павлов, Халов,Георгиева, Божинова, Асенова, Ангелов, Андреев/

„ПРОТИВ“ – НЯМА

„ВЪЗДЪРЖАЛИ СЕ“ – 1 СЪВЕТНИК /А.Юсеинов/

**ПО ПЕТА ТОЧКА ОТ ДНЕВНИЯ РЕД**

Отношение взеха:

А.Ахмедов: Към докладната трябваше да се прикрепят актовете за собственост.

Кр.Халов: Гласуваме проекта за решение /*чете проекта за решение/.*

На основание чл. 21, ал. 1, т. 8 от ЗМСМА във връзка с чл.8, ал.9 и чл. 35, ал. 1 от ЗОС и чл. 55, ал. 1, т.1, чл. 58, ал.1 и чл. 71, ал.2 от Наредбата № 6 за реда за придобиване, управление и разпореждане с общинско имущество на Община Никопол и Решение № 413/30.01.2019 г., Общински съвет – Никопол прие следното

**Р Е Ш Е Н И Е**

**№464/26.06.2019г.**

1.Общински съвет – Никопол дава съгласиe да се включи в Програмата за управление разпореждане с общинско имущество за 2019 година като се добави в точка едно – Продажби по реда на чл.35 от ЗОС, от списъка под номер 13 /тринадесет /, а именно: Застроен УПИ IX-458 в стр.кв.31 по регулационния план на с.Муселиево с площ на имота 2 500 кв.м., заедно с построената в него едноетажна масивна сграда със застроена площ 120 кв.м.

2.Общински съвет – Никопол дава съгласие да се извърши продажба на следния имот: Застроен урегулиран поземлен имот IX-458 /римско девет тире четиристотин петдесет и осем арабско/ в стр.кв.31/тридесет и едно/ по регулационния план на с.Муселиево с площ на имота 2 500 /две хиляди и петстотин/ кв.м., отреждане: „За обществено обслужване“, заедно с построената в него едноетажна масивна сграда със застроена площ 120 /сто и двадесет/ кв.м., за имота е съставен акт за частна общинска собственост № 4604 от 06.06.2019г.

3.Общински съвет – Никопол оправомощава Кмета на Община Никопол да възложи изготвянето на пазарна оценка на имота описан в точка две от настоящото решение и същата да внесе за разглеждане и приемане от Общински съвет – Никопол.

ГЛАСУВАЛИ – 12 СЪВЕТНИКА

„ЗА“ – 11 СЪВЕТНИКА /Ахмедов, Османов, Георгиев, Бебенов, Павлов, Халов,Георгиева, Божинова, Асенова, Ангелов, Андреев/

„ПРОТИВ“ – НЯМА

„ВЪЗДЪРЖАЛИ СЕ“ – 1 СЪВЕТНИК /А.Юсеинов/

**ПО ШЕСТА ТОЧКА ОТ ДНЕВНИЯ РЕД**

Дебат не се състоя.

Кр.Халов: Колеги, гласуваме проекта за решение /*чете проекта за решение/.*

На основание чл. 21, ал. 1, т. 6 от Закона за местното самоуправление и местната администрация, чл. 140, ал. 1, 2 и 3 от Закона за публичните финанси, чл. 9 от Закона за общинския дълг и чл. 54, ал. 2, т. 4 от *Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Никопол,* Общински съвет-Никопол прие следното

**Р Е Ш Е Н И Е**

**№465/26.06.2019г.**

1.Приема отчетната информация за касово изпълнение на бюджета, на сметките за средства от Европейския съюз и на сметките за чужди средства към 31.12.2018 година на Община Никопол, по доклада на кмета на Община Никопол съгласно приложение №5.

2.Приема натуралните и стойностни показатели към отчета за касово изпълнение на бюджета към 31.12.2018 година на Община Никопол, съгласно приложение №2.

3.Приема натуралните и стойностни показатели към отчета за касово изпълнение на сметките за средства от Европейския съюз и на сметките за чужди средства към 31.12.2018 година на Община Никопол, съгласно приложение №3.

4.Приема натуралните и стойностни показатели към отчета за изпълнението на капиталовите разходи към 31.12.2018 г., в т.ч. за действително извършените разходи по проекти, мерки и програми, финансирани със средства от Европейския съюз и свързаното с тях национално и общинско съфинансиране, съгласно приложение № 1.

5.Приема годишния разчет за разходите на второстепенните разпоредители с бюджет, кметствата, кметските наместничества и субсидираните дейности при Община Никопол към 31.12.2018 г., съгласно приложение № 4.

6.Приема годишния отчет за състоянието на общинския дълг, издадените общински гаранции, съотношението на плащанията, дълга на лицата по чл. 8а от Закона за общинския дълг и издадените от тях гаранции през 2018 г. на Община Никопол, съгласно форма - приложение №14 (по образец на Министерството на финансите, утвърден с указание ФО-01/15.01.2019 г.).

7.Приема подробен годишен отчет за състоянието на общинския дълг към 31.12.2018 г., съгласно приложение № 6.

8.Приема подробен годишен отчет и информация за състоянието на дълга на лицата по чл. 8а от Закона за общинския дълг - търговските дружества с общинско участие в капитала към 31.12.2018 г., съгласно приложение № 7.

ГЛАСУВАЛИ – 12 СЪВЕТНИКА

„ЗА“ – 12 СЪВЕТНИКА /Ахмедов, Османов, Юсеинов, Георгиев, Бебенов, Павлов, Халов,Георгиева, Божинова, Асенова, Ангелов, Андреев/

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО СЕДМА ТОЧКА ОТ ДНЕВНИЯ РЕД**

Отношение взеха:

В.Желязков- Кмет на общината: Искам да изразя своето притеснение относно помощите, които даваме на нашите нуждаещи се съграждани. Отдавана изчерпахме лимита, напоследък и тази година, молбите на гражданите са много повече, необходимо е да се актуализира сумата в този параграф, за да задоволим нуждите на най-нуждаещите се наши съграждани.

А. Ахмедов: На заседание на П.К. аз поставих този въпрос за актуализиране на тези средства в параграфа за помощи, за да сме полезни на нуждаещите се наши съграждани.

На едно лице от Новачене, на което се отпуска помощ сега с тази докладна, ако може и има възможност на тази жена да се даде 300 лв., а не както е писано в докладната 200 лева, нали тавана беше 300 лв., ако е възможно разбира се. Сега е предизборно време и хората са крайно нуждаещи се, да се надяваме, че няма да се използва политически.

М.Георгиева: Проблема със социалните помощи нараства. Утвърдихме и приехме правила относно отпускането на такива помощи. Кмета да каже до каква степен може да поеме плащането на такива помощи, които не са задължение на общината а на друга служба, социално подпомагане. Вярвам на Обществения съвет, който предварително разглежда молбите на гражданите за такива помощи.

Не правете тук на сесията, застъпничество за някои хора, не е редно да се застъпвате за някои хора, много е грозно и е неправилно, не правете популизъм и политика, личи си, и не е правилно. Щом Кмета е преценил, а и Обществения съвет също, да им се дадат по 200 лева, значи толкова пари има по бюджета от този параграф. Щом на заседание на П.К. не се е взело становище за увеличение на тези пари, значи това са възможностите на общината, сега не се правят промени от такъв характер, тук на сесия.

Надка Божинова- общински съветник: Аз като участник в Обществения съвет мога да кажа, че се работи спазвайки всички правила и норми, които приехме, на съвета се решава въз основа на задълбочено проучване, дали да са 200 или 300 лева., все пак тези хора трябва да отговарят на изискванията и критериите за отпускането на такива помощи. Както разбрахме от Кмета, в момента няма пари по този параграф, изчерпани са, и все пак им се дават по 200 лева, за да са 200, а не 300 лв., си има причина, Общественият съвет е преценил безпристрастно.

ЗАБЕЛЖКА: Общинския съветник Красимир Гатев взима участие в заседанието.

В.Желязков: Аз съм лекар и мога да преценя на ниво заболяване, и мога да кажа също така, че за тези заболявания лечението е на 100% безплатно. Но Обществения съвет е за това, и аз се съобразявам с тяхното становище. Нека сумите да останат така, както са определени, все пак има предложение от Обществения съвет, гледано е на заседание на П.К., становището на П.К. е потвърдило проекта за решение, така, че не виждам причина за изменение.

На следващо заседание ще внесем предложение за увеличаване на парите по този параграф.

М.Георгиева*:/задава допълнителен въпрос на Кмета Желязков/.*

В.Желязков*:/ отговаря на въпроса на Георгиева*/.

Кр.Халов: Гласуваме проекта за решение /*чете проекта за решение/.*

На основание чл. 21, ал. 1, т. 6 от Закона за местното самоуправление и местната администрация и чл.124 от Закона за публичните финанси, Общински съвет-Никопол прие следното

**Р Е Ш Е Н И Е**

**№466/26.06.2019г.**

1. Утвърждава нов капиталов обект, с наименование: ***„Проект от Национална Кампания „Чиста Околна Среда-2019г.”: „Обичам природата - и аз участвам” на тема „Здраве на открито”, с. Драгаш войвода, ПУДООС, на стойност 9 996,60 лв.,*** съгласно *приложение № 1.*
2. Утвърждава нов капиталов обект, с наименование: ***„Проект от Национална Кампания „Чиста Околна Среда-2019г.”: „Обичам природата - и аз участвам”, с. Въбел, ПУДООС, на стойност 9 967,20 лв.,*** съгласно *приложение № 1.*
3. Извършване на вътрешна компенсирана промяна между два капиталови обекта и актуализиране на наименование, съгласно *приложение № 1,* както следва:

***3.1. „Компютър, 1 брой за Кметство с. Любеново” на стойност 1000 лв. (било);***

***3.2. „Компютри, 2 броя за Кметство с. Любеново” на стойност 1581 лв. (става);***

***3.3. „Мултифункционално устройство, 1 брой за Кметство с. Любеново” на стойност 1000 лв. (било);***

***3.4. „Мултифункционално устройство, 1 брой за Кметство с. Любеново” на стойност 419 лв. (става.***

1. Въвеждане в капиталовата програма на обект: ***„Изграждане на система за видеонаблюдение в СУ „Хр.Ботев” гр. Никопол” на стойност 6 139 лв.***, съгласно *приложение № 1.*

5.Да се изплатят еднократни финансови помощи, както следва:

* 1. в размер на **200 (Двеста) лева** **на Цветелина Стефанова от с….**, община Никопол,съгласно Становище от 06.06.2019 г. на Обществения съвет за контрол на системата за социално подпомагане при Община Никопол, по заявление вх. № 94-642/08.05.2019 г., постъпило в деловодството на Община Никопол.
  2. в размер на **200 (Двеста) лева** **на Сезгин Акман от гр. ……**, община Никопол,съгласно Становище от 06.06.2019 г. на Обществения съвет за контрол на системата за социално подпомагане при Община Никопол, по заявление вх. № 94-668/13.05.2019 г., постъпило в деловодството на Община Никопол.

6. Утвърждава актуализацията на общинския бюджет, в т.ч. във връзка с разчетите по т.4 и т.5 , както следва:

6.1.По бюджета на Първостепенния разпоредител с бюджет - за гр.Никопол:

|  |  |  |  |  |  |
| --- | --- | --- | --- | --- | --- |
| **Наименование/Дейност** | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО ПРИХОДА** |  |  |  |  |  |
| Приходи за местни дейности: §13-03-Данък върху превозните средства | **+ 400** | 0 | + 400 | 0 | 0 |
| местни приходи, §§ 64-01-получени трансфери (ПУДООС) | **+ 19 964** | 0 | + 19 964 | 0 | 0 |
| **ПО РАЗХОДА** |  |  |  |  |  |
| Местна дейност 122 „Общинска администрация”  -подпараграф 42-14 „Обезщетения и помощи по решение на общинския съвет” | **+ 400** | 0 | + 400 | 0 | 0 |

* 1. По бюджета на Второстепенния разпоредител с бюджет – Директора на СУ „Хр.Ботев” гр.Никопол:

|  |  |  |  |  |  |
| --- | --- | --- | --- | --- | --- |
| **Наименование/Дейност** | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО РАЗХОДА** |  |  |  |  |  |
| Държавна дейност 322 „Неспециализирани училища, без професионални гимназии”  -подпараграф 10-16 „Вода, горива и енергия” | **- 6 139** | 0 | - 6 139 | 0 | 0 |
| Държавна дейност 322 „Неспециализирани училища, без професионални гимназии”  -подпараграф 52-01 „Придобиване на компютри и хардуер” - ***„Изграждане на система за видеонаблюдение в СУ „Хр.Ботев” гр. Никопол”*** | **+ 6 139** | 0 | + 6 139 | 0 | 0 |

* 1. По бюджета на Второстепенния разпоредител с бюджет – кмета на Кметство с.Въбел:

|  |  |  |  |  |  |
| --- | --- | --- | --- | --- | --- |
| **Наименование/Дейност** | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО РАЗХОДА** |  |  |  |  |  |
| Местна дейност 629 „Други дейности по опазване на околната среда”  -подпараграф 52-19 „Придобиване на други ДМА” ***„Проект от Национална Кампания „Чиста Околна Среда-2019г.”: „Обичам природата - и аз участвам”, с. Въбел, ПУДООС*** | **+ 9 967** | 0 | + 9 967 | 0 | 0 |

* 1. По бюджета на Второстепенния разпоредител с бюджет – кмета на кметство с.Драгаш войвода:

|  |  |  |  |  |  |
| --- | --- | --- | --- | --- | --- |
| **Наименование/Дейност** | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО РАЗХОДА** |  |  |  |  |  |
| Местна дейност 629 „Други дейности по опазване на околната среда”  -подпараграф 52-19 „Придобиване на други ДМА” ***„Проект от Национална Кампания „Чиста Околна Среда-2019г.”: „Обичам природата - и аз участвам” на тема „Здраве на открито”, с. Драгаш войвода, ПУДООС*** | **+ 9 997** | 0 | + 9 997 | 0 | 0 |
| Местна дейност 122 „Общинска администрация”  -подпараграф 10-51 „Командировки в страната” | **- 150** | 0 | - 150 | 0 | 0 |
| Местна дейност 525 „Клубове на пенсионера, инвалида и др.”  -подпараграф 10-51 „Командировки в страната” | **- 100** | - 100 | 0 | 0 | 0 |
| Местна дейност 622 „Озеленяване”  -подпараграф 10-15 „Материали” | **+ 550** | + 100 | + 450 | 0 | 0 |
| Местна дейност 622 „Озеленяване”  -подпараграф 10-16 „Вода, горива и енергия” | **- 300** | 0 | - 300 | 0 | 0 |

ГЛАСУВАЛИ – 12 СЪВЕТНИКА

„ЗА“ – 12 СЪВЕТНИКА /Ахмедов, Османов, Юсеинов, Георгиев, Павлов, Халов, Гатев, Георгиева, Божинова, Асенова, Ангелов, Андреев/

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ОСМА ТОЧКА ОТ ДНЕВНИЯ РЕД**

Отношение взеха:

А.Ахмедов: На заседание на П.К. се направи разяснение от специалистите от ОбА. Поисках да се представи това нещо в табличен вид за да е по-ясно, колко са кредитите, за колко пари и т.н., за да е ясно на всички. Тази таблица е изготвена но според мен можеше да се направи и по-добре.

Кр.Гатев: Искам да задам един актуален въпрос, г-н Кмете, в края на мандата би следвало да сте по- внимателен с разхода на публични средства. Кажете ни накратко, какво се случва с дълговете на общината, как Вие виждате това нещо три месеца преди изборите?

В.Желязков: Аз не съм човека, който се слави с много харчене, уверявам Ви, правя всичко възможно за да избегна неоправдано харчене на обществени средства. /*отговаря с подробности на въпроса на Кр.Гатев/.*

Кр.Гатев: Не съм казвал, че Кмета Желязков харчи безразборно пари, благодаря за изчерпателния отговор който дадохте на зададения от мен въпрос.

А.Ахмедов: /*задава допълнителен въпрос на Кмета Желязков/.*

В.Желязков: */отговаря на въпроса на Ахмедов*/.

Кр.Халов: Както се вижда от докладната записка, точка 2 от проекта за решение, трябва да предложим и да изберем четирима представители от ОбС, моля направете своите предложения.

А.Ахмедов: От представителите на ДПС в ОбС, предлагам себеси, **Ахмед Ахмедов**, аз най- добре съм запознат с тази материя.

д-р Цветан Андреев: От групата на БСП предлагам – **Красимир Гатев.**

инж.Мария Георгиева: От представителите на ПП АБВ съм упълномощена да предложа – **Мария Георгиева.**

Надка Божинова: От групата общински съветници от ПП ГЕРБ, предлагам – **Димитър Георгиев**- п-л на П.К. по „Бюджет, финанси, общинска собственост и фирми, инвестиционна политика и икономически дейности“.

Кр.Халов: Гласуваме предложените общински съветници, които да влязат в екипа, който Кмета на общината ще сформира, моля гласувайте.

ГЛАСУВАЛИ – 12 СЪВЕТНИКА

„ЗА“ – 12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Кр.Халов: Приема се. Гласуваме проекта за решение /*чете проекта за решение/.*

На основание чл. 21, ал.1, т. 23 от Закона за местното самоуправление и местната администрация и чл. 2 и чл. 8 от Наредба за условията и реда за провеждане на обществено обсъждане за поемане на общински дълг в Община Никопол, Общински съвет – Никопол прие следното

**Р Е Ш Е Н И Е**

**№467/26.06.2019г.**

**1.** Общински съвет-Никопол дава съгласие за провеждане на обществено обсъждане с местната общност на проект за поемане на **дългосрочен дълг** от Община Никопол, **подлежащ на финансиране от „Фонд за органите на местното самоуправление в България-ФЛАГ” ЕАД,** по Закона за общинския дълг, **за рефинансиране на съществуващ дълг, чрез обединяване на дългосрочни кредити, по договори за кредит №794/28.08.2015г. и №1033/30.11.2018 г., за рефинансиране и съфинансиране на разходи по проектите по договори за кредит № 930 и 931 от 29.11.2017 г. и за рефинансиране и съфинансиране на разходи по проектите по договори за кредит №1057 и №1058 от 13.03.2019 г. , представляващи разходи за сметка на бюджета на Община Никопол.**

**2**.Проектът, който ще бъде предложен за обсъждане се разработва от екип, в състава на който кметът на общината със своя заповед включва не по-малко от: трима представители от Общинска администрация-Никопол и четирима представители от Общински съвет-Никопол - по един от всяка представена в общинския съвет политическа сила, от които:

**2.1**. Димитър Георгиев от ПП ГЕРБ;

**2.2.** Красимир Гатев от Българска социалистическа партия;

**2.3**.Ахмед Ахмедов от Движение за права и свободи-ДПС;

**2.4**.инж.Мария Георгиева от ПП АБВ.

**3**. Допуска се промяна в утвърдените членове на екипа от състава на общинския съвет по подточки от 2.1. до 2.4 включително, след писмено предложение от представител на политическите сили до председателя на общинския съвет, който незабавно предоставя предложението за промяна в деловодството на Общинска администрация-Никопол.

**4**.Председателя на екипа е от състава на определените представители от Общинска администрация-Никопол.

ГЛАСУВАЛИ – 12 СЪВЕТНИКА

„ЗА“ – 12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ДЕВЕТА ТОЧКА ОТ ДНЕВНИЯ РЕД**

Отношение взеха:

А.Ахмедов: Защо се използва понятието директор на дирекция, трябва да се запише длъжностно лице, това е правилната формулировка.

В.Желязков: Г-н Ахмедов, специалистите така са преценили и за това така са го записали, те най-добре знаят какви са изискванията , и как да се изписват нещата.

Кр.Халов: Гласуваме проекта за решение */чете проекта за решение/.*

На основание чл.21, ал.1, т.23, чл.20 от Закона за местното самоуправление и местната администрация и Решение на ЕК за УОИИ от 20.12.2011 г., Общински съвет – Никопол прие следното

**Р Е Ш Е Н И Е**

**№468/26.06.2019г.**

1. Общински съвет – Никопол в качеството си на „възложител“, чрез Кмета на Община Никопол, възлага на:

* Дирекция „Икономически дейности“ в Общинска администрация Никопол чрез Директора ѝ да предоставя мобилни почасови интегрирани здравно-социални услуги в дома на потребителите – патронажна грижа по проект „Патронажна грижа в община Никопол“ по процедура чрез директно предоставяне на безвъзмездна финансова помощ BG05M9OP001–2.040 „Патронажна грижа за възрастни хора и лица с увреждания – Компонент 2”, по Оперативна програма „Развитие на човешките ресурси” 2014-2020;
* Изпълнението на услугата по патронажна грижа се възлага на оператора за срок от 12 месеца, считано от 01.10.2019 г.;
* Патронажната грижа да се предоставя на територията на община Никопол;
* Дирекция„Икономически дейности“, в качеството си на доставчик на услугата (оператор) се задължава да предостави услугата при стриктно спазване на административен договор № BG05M9OP001–2.040-0063-С01/11.06.2019 г. за изпълнение на Проект „Патронажна грижа в община Никопол“ и Методиката за предоставяне на патронажни грижи по домовете за възрастни хора и хора с увреждания, разработена от Министерство на здравеопазването по Компонент 1.

1. Общински съвет – Никопол в качеството си на „възложител“, чрез Кмета на Община Никопол, възлага на Дирекция „Административно обслужване и правни дейности“ в Общинска администрация Никопол чрез Директора ѝ да осъществява контрол за срок от 12 месеца, считано от 01.10.2019 г. по предоставянето на почасовите интегрирани здравно-социални услуги в дома на потребителите – патронажна грижа по проект „Патронажна грижа в община Никопол“ по процедура чрез директно предоставяне на безвъзмездна финансова помощ BG05M9OP001–2.040 „Патронажна грижа за възрастни хора и лица с увреждания – Компонент 2”, по Оперативна програма „Развитие на човешките ресурси” 2014-2020;
2. Възлагането да се извърши със Заповед на Кмета на Община Никопол, съдържаща всички необходими реквизити, съгласно чл.4 от Решението за услуга от общ икономически интерес (УОИИ), а именно:

* Съдържание на задълженията за обществена услуга;
* Продължителност на задълженията за обществена услуга;
* Територия, на която ще се предоставя патронажната грижа;
* Описание на компенсационния механизъм и параметрите за изчисляване, контролиране и преглед на компенсацията

1. Финансираните по Проекта услуги по патронажна грижа да се ползват от потребителите без заплащане на такса.
2. Да се осигури отделна аналитична счетоводна отчетност, във връзка с предоставянето на УОИИ, като за целта се създаде отделна база в счетоводния софтуер на общината за целите на проекта; да се осъществява контрол за липса на свръхкомпенсация, съгласно чл. 6 от Решение 2012/21/ЕС. Контролът за свръхкомпенсация да включва проверка от страна на общината за действителните разходи и приходи, свързани с услугата, изпълнение на възложената услуга с определените качествени параметри и съответно налагане на санкции, ако има такива.
3. При предоставянето на мобилни почасови интегрирани здравно-социални услуги в дома на потребителите – патронажна грижа по проект „Патронажна грижа в община Никопол“ да се спазват изискванията за защита на личните данни съобразно разпоредбите на Регламент(ЕС) 2016/679 на Европейския парламент и на съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО и приложимото национално законодателство.

ГЛАСУВАЛИ – 11 СЪВЕТНИКА

„ЗА“ – 11 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ДЕСЕТА ТОЧКА ОТ ДНЕВНИЯ РЕД**

Отношение взеха:

В.Желязков: Искам да информирам Вас и населението на общината за обстановката в нашата община относно бедствието- комари, и за това какви мерки съм предприел, аз като кмет на общината и всички кметове на населени места по крайбрежието на р.Дунав, на заседание на АДО „Дунав“ в гр.Видин и официалното писмо което написахме до Министър-председателя Борисов за повсеместна борба с комарите*./информира с подробности /.*

М.Георгиева: Няма да се лъжем, всички критикуват Вас г-н Кмете за това, че това което правите относно комарите е недостатъчно и безрезултатно. Разбирам, че общините сами не могат да се справят с това бедствено положение, но има АДО „Дунав“, има НСОРБ, има НАПОС. Защо не се прави нищо от държавата, от управляващите за да отърват хората, които бедстват от нападението на комарите? Така не се живее, просто е нетърпимо, както за хората, така и за животните. Хората искат реално справяне с това бедствие.

Кр.Гатев: При една не стандартна обстановка, трябва да се реагира бързо и нестандартно и то заедно с държавата. Да речем, че за борбата с това бедствие с комарите са необходими 3,5 милиона лева, какво са тези пари, едно нищо, при такъв излишък, но трябва най-настоятелно да се говори с премиера и да се започне незабавно пръскането по цялото крайбрежие на р.Дунав, защото хората бедстват, както те, така и животните. Все сме виждали популация на комари, но като тази година, никога, от двайсет години насам не сме виждали такова нападение от комари. Вие във Видин не сте направили нищо, с написването на едно писмо, сега седите и чакате. Аз съм сигурен, че Борисов не е информиран за това бедствие. Ако Вие г-н Желязков не можете да се обадите на г-н Борисов, то Областния управител защо не го прави, ако трябва на ден ще му звъните по 20 пъти, но трябва да се реши този проблем. Убеден съм, че Борисов би реагирал, ако бе информиран. Областния управител би следвало да информира Борисов за това бедствие, не по телефона, на место ще се отиде, но така не може да продължава. Направете необходимото и реагирайте на това бедствие, хората просто изнемогват и бедстват, не може да се живее нормално в тази обстановка. Обявете бедствено положение, бъдете по-напористи.

А.Ахмедов: Разбирам кмета, знам, че е трудно, аз съм бил зам.кмет, и знам, че парите, които се отпускат на общините за пръскането са крайно недостатъчни, за да се пръска ефективно и да се реши проблема*./разказва как в миналото е действал в борбата с комарите/.*

С една дума, няма далновидна политика от държавата по този проблем. Защо не се обяви бедствено положение, защото няма държавна политика.

Да се обяви бедствено положение и да се направи всичко и да се реши проблема.

Кр.Халов: Днес се очаква Министерски съвет да решат и да отпуснат средства. Положението е трагично, нетърпимо е, всички ние го търпим, кмета с отпуснатите средства направи каквото можа, ефекта бе никакъв, докато не се направи организирано, общините, държавата и повсеместно по поречието на р.Дунав да се пръска със самолет и по населените места с др.средства, няма да се реши този проблем. Община Никопол не може да се справи сама, без намесата на Държавата. Моля, да не се политизира този проблем, да не се говорят неистини и най-различни версии по адрес на кмета на общината, защо не може да се справи с проблема. Дано днес в МС да се реши кога и какви мерки да се вземат и да се реши този проблем.

Дарин Кинов- Кмет на с.Въбел: Аз съм пряк участник в пръскането, аз съм карал автомобила, който пръскаше и първия и втория път, ефекта бе никакъв.

Тук чух г-н Гатев да говори за Правилника, да питам, той кога за последен път е виждал правилника и дали изобщо го е чел?/*Гатев реплекира Кинов*/.

Питам, колко закона и правилници има в България…/*Гатев диалог с Кинов, Халов прави забележка на Гатев, да спазва реда в залата и да не пречи на Кинов да се изкаже/.*

*/Кинов продължава да говори на висок глас , обвинява за нещо Гатев, някакви разправии, Гатев и Кинов се карат, двамата се обвиняват взаимно за нещо, не се разбира за какво, Халов прави забележка на Кинов и Гатев, Кинов продължава да говори за евроизборите и държанието на Гатев по време на изборите, не се разбира нищо и Гатев и Кинов викат, карат се. Общинските съветници един по един напускат залата, разправията между Гатев и Кинов продължава/.*

Кр.Халов: Г-н Кинов, говорите неща, които не им е мястото и времето да се говорят на заседание на ОбС.

*/Кинов продължава да говори за евроизборите и случки станали по време на изборите, намесва името на Гатев, карат се двамата с Гатев/.*

Кр.Халов: Г-н Гатев, г-н Кинов, правя Ви поредната забележка, дръжте се прилично, намирате се на заседание на ОбС.

Колеги, няма кворум в залата, поради изчерпване на дневния ред и липса на кворум, закривам шестдесет и втората сесия на Общински съвет – Никопол.

Заседанието приключи своята работа в 13.35 часа.

**ПРЕДСЕДАТЕЛ ОбС: /п/**

**/ Красимир Халов/**

**ЗАМ.ПРЕДСЕДАТЕЛ ОбС:/п/**

**/Светослав Ангелов/**

**ЗАМ.ПРЕДСЕДАТЕЛ ОбС:/п/**

**/Мария Георгиева/**

**ПРОТОКОЛЧИК: /п/**

**/Христина Миланова/**